Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 599/11/5506	Martin, 16.1.2014
EEČ : 2-40-8-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 22.12.2011, spisová značka 2 Pv 599/11/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 26.10.2011 v čase 08.45 h v obchodnom dome XXXXX bola zadržaná pracovníkom SBS ochrany predajne po tom, ako bez zaplatenia prešla cez pokladňu s tovarom, a to 1 ks  0,5 l liehoviny zn. Vodka v hodnote 3,79 Eur, ktorý odcudzila v predajni tak, že uvedenú fľašu si schovala do ruksaku a prešla bez zaplatenia cez pokladňu, čím poškodenej spoločnosti XXXXX, Ul. XXXXX XXXXX, IČO: XXXXX, prevádzka XXXXX, spôsobila škodu odcudzením vo výške 3,79 Eur, pričom uvedeného skutku sa dopustila napriek tomu, že dňa 08.09.2011 sa dopustila drobnej krádeže v predajni potravín XXXXX, za čo jej bola Obvodným oddelením PZ XXXXX uložená pokuta, ktorú zaplatila na mieste, vo výške 20,- Eur, číslo bloku: XXXXX.

Uznesením prokurátora Okresnej prokuratúry Martin zo dňa 22.12.2011, spisová značka 2 Pv 599/11/5506, bola určená obvinenej skúšobná doba v trvaní 24 mesiacov.
Odôvodnenie:
	Uznesením prokurátora Okresnej prokuratúry Martin, č.k. 2 Pv 599/11 - 4 zo dňa 22.12.2011 bolo podmienečne zastavené trestné stíhanie obvinenej XXXXX, XXXXX vedené pre prečin krádeže podľa § 212 ods. 2 písm. f) Tr. zák. a bola jej určená skúšobná doba v trvaní 2 (dva) roky, ktorá uplynula dňa 02.01.2014.
	Z vyžiadaných podkladov z Okresného úradu Martin, odboru všeobecnej vnútornej správy, zo správy z Okresného riaditeľstva PZ, Odboru kriminálnej polície v Martine ako aj z odpisu registra trestov po uplynutí skúšobnej doby bolo zistené, že obvinená v priebehu skúšobnej doby viedla riadny život a nedopustila sa žiadneho protiprávneho konania, čím splnila všetky zákonné podmienky uvedené v ustanovení  § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia. 
Vzhľadom na uvedené mám za to, že  obvinená v priebehu skúšobnej doby viedla riadny život, čím splnila všetky zákonné podmienky uvedené v ustanovení     § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.
Právoplatnosťou tohto uznesenia, tak ako to vyplýva z ustanovenia § 217 ods. 4 Tr. por., nastávajú účinky zastavenia trestného stíhania  podľa § 9 ods. 1 písm. e) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka